ഹിന്ദുമതം ഐക്യ അറബ് എമിറേറ്റുകളിൽ

ഹിന്ദുക്കൾ ഒരു പ്രധാന ന്യൂനപക്ഷമായ യുണൈറ്റഡ് അറബ് എമിറേറ്റ്സിൽ 2020 ൽ 6,60,000 ൽ അധികം ഹിന്ദുക്കൾ ഉണ്ട്.  കുടിയേറ്റ തൊഴിലാളികളും രാജ്യത്ത് ജോലി ചെയ്യുന്ന ജീവനക്കാരും ആണ് ഹിന്ദുമതം പിന്തുടരുന്നവർ, ഔദ്യോഗികമായി യുഎഇയിൽ ഹിന്ദു പൗരന്മാരില്ല. 

 പശ്ചാത്തലം 
യുണൈറ്റഡ് അറബ് എമിറേറ്റ്സിന്റെ ഔദ്യോഗിക മതമാണ് ഇസ്ലാം മതം.  എമിറാത്തി ദേശീയത നിയമം അനുസരിച്ച് , സുന്നി ഇസ്ലാമിന്റെ അനുയായികൾക്ക് മാത്രമേ യുഎഇയിലെ പൗരന്മാരാകാൻ കഴിയൂ.  യു.എ.ഇ.യിൽ ക്രൂഡ് ഓയിലും വലിയ തോതിലുള്ള വ്യവസായവൽക്കരണവും നഗരവൽക്കരണവും വന്നതിന് ശേഷം നിരവധി തൊഴിലാളികളും ജീവനക്കാരും രാജ്യത്ത് ജോലിക്കും തൊഴിൽ ആവശ്യങ്ങൾക്കുമായി എത്തി.  നിരവധി ദക്ഷിണേഷ്യക്കാർ അവിടെ ജോലിക്കായി കുടിയേറി, 2000-ന് ശേഷം ദുബായ് പ്രധാനമായും ദക്ഷിണേഷ്യക്കാരുടെ ആഗോള ഹോട്ട്‌സ്‌പോട്ടായി മാറി, അവരിൽ പലരും ഹിന്ദുക്കളായിരുന്നു. 

 ജനസംഖ്യാശാസ്ത്രം 
യു.എ.ഇയിലെ ഹിന്ദു പ്രവാസികളിൽ ഭൂരിഭാഗവും ഇന്ത്യക്കാരാണ്, പ്രത്യേകിച്ച് തമിഴ്നാട്, കേരളം, മഹാരാഷ്ട്ര, പഞ്ചാബ് എന്നിവിടങ്ങളിൽ നിന്നുള്ളവർ.  നേപ്പാൾ, പാകിസ്ഥാൻ, ബംഗ്ലാദേശ്, ശ്രീലങ്ക, ഭൂട്ടാൻ എന്നിവിടങ്ങളിൽ നിന്നുള്ളവരാണ് മറ്റ് ഹിന്ദുക്കൾ.   

 ക്ഷേത്രങ്ങൾ 
ജനസംഖ്യയിൽ വലിയൊരു വിഭാഗം ഹിന്ദു വിശ്വാസം പിന്തുടരുന്നുണ്ടെങ്കിലും, രണ്ട് വലിയ ഷേക്ക്ഡോമുകളിൽ നിലവിൽ ഒരു ഹിന്ദു ക്ഷേത്രം മാത്രമേയുള്ളൂ. ദുബായിലെ ഹിന്ദു ക്ഷേത്രം (പ്രാദേശികമായി "ശിവ, കൃഷ്ണ മന്ദിർ" എന്ന് വിളിക്കപ്പെടുന്നു) രണ്ട് ബലിപീഠങ്ങളുള്ള ഒരു വാടക വാണിജ്യ കെട്ടിടത്തിന്റെ മുകളിലത്തെ നിലയിൽ പ്രവർത്തിക്കുന്ന ഒരു ചെറിയ പ്രാർത്ഥനാ ഹാൾ മാത്രമാണ്. 

1958-ൽ നിർമ്മിക്കാൻ അനുമതി ലഭിച്ച ഈ ചെറിയ ക്ഷേത്രം 2016-ന്റെ അവസാനത്തിൽ പ്രധാനമന്ത്രി നരേന്ദ്ര മോദിയുടെ യുഎഇ സന്ദർശന വേളയിൽ ഒരു വിദേശനയ വിഷയമായി മാറിയിരുന്നു. 

അബുദാബിയിലും ദുബായിലും താമസിക്കുന്ന ഹിന്ദുക്കൾ അവരുടെ വീടുകളിൽ അവരുടെ മതം ആചരിക്കുന്നു. അബുദാബിയിലെ ആദ്യത്തെ ഹിന്ദു ക്ഷേത്രം അബു മുറൈഖയിൽ ഇപ്പോൾ നിർമ്മാണത്തിലാണ്. അബുദാബി കിരീടാവകാശി ശെയ്ഖ് മുഹമ്മദ് ബിൻ സായിദ് അൽ നഹ്യാനാണ് ക്ഷേത്രനിർമ്മാണത്തിനുള്ള സ്ഥലം അനുവദിച്ചത്. ഏപ്രിൽ 2019 ൽ പുതിയ ക്ഷേത്രം ആയ ബിഎപിഎസ് ശ്രീ സ്വാമിനാരായൺ മന്ദിർ അബുദാബിയുടെ ശിലാസ്ഥാപനം തറക്കല്ലിടൽ ചടങ്ങ് ഉണ്ടായിരുന്നു. 10.9 ഹെക്ടർ സ്ഥലത്ത് ഏഴ് കൂറ്റൻ ഗോപുരങ്ങളോടു കൂടി, ന്യൂഡൽഹിയിലെ അക്ഷർധാം ക്ഷേത്ര മാതൃകയിൽ അബുദാബിയിലെ അബു മുറൈഖയിൽ നിർമ്മിക്കുന്ന ക്ഷേത്രത്തിന്റെ മുൻവശം ഹൈന്ദവ പുരാണങ്ങൾ, കഥകൾ എന്നിവയിൽ നിന്നുള്ള സംഭവങ്ങൾ ആവിഷ്‌കരിക്കുന്ന ചിത്രങ്ങൾ കൊത്തിവെച്ച കല്ലുകളാൽ അലംകൃതമാണ്. യുഎഇയിലെ ഏഴ് എമിറേറ്റുകളുടെ പ്രതീകമായിട്ടാണ് ഏഴ് വലിയ ഗോപുരങ്ങൾ നിർമ്മിക്കുന്നത്. ഗോപുരങ്ങൾക്ക് പുറമെ അഞ്ച് താഴികക്കുടങ്ങളും, സന്ദർശക കേന്ദ്രം, പ്രാർത്ഥനാ ഹാളുകൾ, ലൈബ്രറി, ക്ലാസ് റൂം, കമ്മ്യൂണിറ്റി സെന്റർ തുടങ്ങിയവയും ക്ഷേത്രത്തിന്റെ ഭാഗമാണ്. ആരാധനാലയം 2023 ൽ പൂർത്തിയാകുമെന്ന് കരുതപ്പെടുന്നു.

ദുബായിയിലെ ജബൈൽ അലിയിലെ ഗുരുദ്വാരയ്ക്ക് സമീപത്തായി ഒരു പുതിയ ഹൈന്ദവ ക്ഷേത്രം കൂടി നിർമ്മിക്കാൻ തുടങ്ങിയിട്ടുണ്ട്. 2020 ഓഗസ്റ്റ് 29 ന് ആണ് ക്ഷേത്ര നിർമ്മാണത്തിന് തറക്കല്ലിട്ടത്. ബർദുബായിലെ സിദ്ധി ഗുരു ദർബാർ ക്ഷേത്രത്തിന്റെ തുടർച്ചയാണ് പുതിയ ക്ഷേത്രം. ക്ഷേത്ര നിർമ്മാണം 2022 ൽ പൂർത്തിയാകുമെന്ന് പ്രതീക്ഷിക്കുന്നു.

 ശ്മശാന സൗകര്യങ്ങൾ 
ഹിന്ദു സമൂഹത്തിന് രണ്ട് ശ്മശാന സൗകര്യങ്ങളുണ്ട്, ഒന്ന് അബുദാബിയിലും ഒന്ന് ദുബായിലും. 

 ഇതും കാണുക 

 മതവിശ്വാസം യുണൈറ്റഡ് അറബ് എമിറേറ്റ്സിൽ
 യുണൈറ്റഡ് അറബ് എമിറേറ്റിലെ സിഖ് മതം

 അവലംബം 

 അവലംബങ്ങൾ 

 പൊതു ഗ്രന്ഥസൂചിക 



 പുറം കണ്ണികൾ 

 യുണൈറ്റഡ് അറബ് എമിറേറ്റ്സ് 2017 ഇന്റർനാഷണൽ റിലീജിയസ് ഫ്രീഡം റിപ്പോർട്ട്  (PDF)
വർഗ്ഗം:ഹിന്ദുമതം രാജ്യം തിരിച്ച്